Foto: KUN.UZ 2018 yil yanvar-noyabr oylarida O‘zbekiston elektr energiya ishlab chiqarishni 2017 yilning shu davriga nisbatan 3,6 foizga oshirdi. Hisobot davrida, O‘zbekiston Davlat statistika qo‘mitasi ma’lumotlariga ko‘ra, mamlakat korxonalari tomonidan taxminan 56,25 mlrd. kVt /soat elektr energiyasi ishlab chiqarildi. Shuningdek, yanvar-noyabr oylarida O‘zbekistonda 24,8 mln. Gkal issiqlik energiyasi ishlab chiqarildi, bu 2017 yilning shu davriga nisbatan 1,1%ga ko‘pdir. Eslatib o‘tamiz, avvalroq O‘zbekistonda neft qazib olish kamaygani, gaz va ko‘mir qazib olish ko‘paygani xabar qilingandi.